Sag om motorvejsdrab: Efterlyst dreng er fundet - MX.dk
Af David Andersen - 03/10-16 14:02; Opdateret: 03/10-16 17:16
Sag om motorvejsdrab: Efterlyst dreng er fundet
Drengen på de offentliggjorte overvågningsbilleder er fundet. Han blev set ved en tankstation i Vissenbjerg på Fyn, hvor en betonklods blev kastet fra en motorvejsbro og dræbte en 33-årig tysk kvinde.
Fyns Politi offentliggjorde mandag en overvågningsvideo fra en tankstation i Vissenbjerg i forbindelse med efterforskningen af sagen, hvor en betonblok blev kastet ned på den fynske motorvej den 21. august i år og dræbte en kvinde.
Far ramt af betonklods: Nu er han ude af koma
'Kort tid efter offentliggørelsen blev jeg kontaktet af en far, der oplyste, at han havde talt med sin 15-årige søn. De kunne begge se, at det var sønnen på billederne', oplyser politikommissær Michael Lichtenstein i en pressemeddelelse.
Fyns Politi betragter ham som et vigtigt vidne og skal nu høre, hvad han har set den pågældende nat.
Dræbende betonklods blev stjålet fra byggeplads